Na osnovu člana 34. (Stručno osposobljavanje bez zasnivanja radnog odnosa) Zakona o radu FBiH i Odluke Rektora broj 01-18-46/24 od dana 06.09.2024, Internacionalni univerzitet Travnik u Travniku objavljuje:

**JAVNI POZIV**

**kandidata za stručno osposobljavanje bez zasnivanja radnog odnosa**

**I. Predmet javnog poziva**

Internacionalni univerzitet objavljuje Javni poziv za prijem lica sa završenom VŠS – VI. stepen, VSS – VII. stupanj stručne spreme odnosno visokim obrazovanjem prvog ili drugog ciklusa bolonjskog sustava obrazovanja, radi stručnog osposobljavanja za samostalni rad, bez zasnivanja radnog odnosa, na period najdulje godinu dana. Poziv se odnosi na sljedeća stručna područja:

* Pravo
* Ekonomija
* Mašinstvo
* Elektrotehnika
* Informatika
* Građevinarstvo
* Geologija/geodezija
* Arhitektura
* Prostorno uređenje
* Rudarstvo
* Saobraćaj
* Ekologija
* Poljoprivreda
* Novinarstvo
* Inžinjeri zaštite
* Bibliotekar
* Komunikologija
* Prirodno matematički fakultet svih zvanja uključujući biologija-biokemija i fiziologija, biologija-genetika
* Grafički inženjer

**II. Opći uvjeti**

Na Javni poziv mogu se prijaviti kandidati koji ispunjavaju sljedeće uvjete:

* Da su državljani Bosne i Hercegovine
* Da su stariji od 18 godina
* Da imaju univerzitetsku diplomu ili druge obrazovne ili akademske kvalifikacije VI. ili VII. stepena stručne spreme, odnosno visokog obrazovanja prvog ili drugog ciklusa bolonjskog sistema studiranja
* Da su zdravstveno sposobni za obavljanje poslova za koje se prijavljuju
* Da se na njih ne odnosi član IX.1. Ustava Bosne i Hercegovine

**III. Posebni uvjeti**

Osim općih uvjeta a to su:

* Da su stekli VI. ili VII. stepen stručne spreme, odnosno visoko obrazovanje prvog ili drugog ciklusa bolonjskog sistema studiranja
* Da se nalaze na evidenciji nezaposlenih lica kod nadležne službe za zapošljavanje
* Da nemaju radno iskustvo nakon sticanja tražene stručne spreme

**IV. Spisak potrebnih dokumenata**

Kandidati su dužni uz prijavu, koja sadrži tačnu adresu stanovanja i kontakt-telefon, dostaviti i sljedeće dokumente:

* Diplomsku diplomu ili uvjerenje o završenom školovanju
* Uvjerenje o državljanstvu, ne starije od 3 mjeseca
* Uvjerenje nadležne službe za zapošljavanje da se kandidat nalazi na evidenciji nezaposlenih lica, s podatkom o dužini vremena provedenom na evidenciji nakon sticanja tražene stručne spreme
* Dokaz o ostvarenom prosjeku ocjena cjelokupnog završenog studija na fakultetu

Dokumenti koji se prilažu uz prijavu moraju biti u originalu ili ovjerenoj fotokopiji. Ostale dokumente kojima se dokazuje ispunjavanje općih uvjeta, izabrani kandidati bit će dužni dostaviti prilikom zaključivanja ugovora o stručnom osposobljavanju bez zasnivanja radnog odnosa.

**V. Ostale napomene**

Zaprimljene prijave razmotrit će posebno formirana komisija koja će utvrditi rang-listu prijavljenih kandidata, na osnovu prosjeka ocjena i duljine provedenog vremena na evidenciji nezaposlenih lica nakon sticanja tražene stručne spreme, koja će se dostaviti Rektoru na odlučivanje. Univerzitet će se prilikom prijema lica na stručno osposobljavanje bez zasnivanja radnog odnosa držati principa ravnopravne teritorijalne i nacionalne zastupljenosti.

Rezultati Javnog poziva bit će objavljeni na službenoj web-stranici Internacionalnog univerziteta.

Prijave s potrebnom dokumentacijom dostaviti (putem pošte ili direktno) na adresu: Aleja Konzula –Meljanac bb Travnik.

Rok za podnošenje prijava je 8 dana od dana objavljivanja Javnog poziva na službenoj web-stranici Internacionalnog univerziteta (računajući od posljednje objave).

Nepotpune, neuredne i nepravovremene prijave neće se razmatrati.